Силвия Сейнт
Силвия Сейнт () е артистичен псевдоним на Силвия Томчалова () – чешка порнографска актриса и еротичен модел.

Родена е на 12 февруари 1976 г. в град Кийов, Чехия.

Включена е в залата на славата на AVN.

Биография

Образование и ранна кариера 
След като завършва средното си образование учи две години мениджмънт в Бърно и става управител на хотел в град Злин. По-късно работи и в други компании като счетоводител и координатор по маркетинг, но решава, че работата ѝ е финансово незадоволителна и поради това започва да се изявява като модел. Първоначално се снима с бельо, а след това прави фотосесии за списания. През 1996 г. печели титлата „Любимка на годината“ на чешкото издание на списание Пентхаус.

Кариера в порнографската индустрия 
Дебютира като актриса в порнографската индустрия през 1997 г., когато е на 21-годишна възраст. Първия си филм снима в Прага за компанията „Private Media Group“. По-късно се мести в САЩ, където прекарва три години, работейки в порноиндустрията. Голяма част от работата ѝ включва анален секс, но е популярна и за изпълненията си на орален секс, тематични лесбийки филми, както и междурасови сцени. Предпочита в сцените си да има водеща и властова позиция спрямо партньорите си.

Участва в порнофилма на „Private Media Group“ на космическа тематика – „Експериментът Уран“, който включва кратка сцена заснета на летящ самолет на височина 3400 метра. Самолетът с актьорите Силвия Сейнт и Ник Ланг рязко снижава, за да създаде моментна илюзия за безтегловност. Бюджетните ограничения дават възможност за снимане само на един дубъл в перфектна нулева гравитация, оставяйки актьорите само с един тесен 20-секунден прозорец от време, в който да се спуснат един към друг и да завършат сцената, правейки проникващ секс в свободно падане. Сцената е номинирана за награда Небула, но не печели.

На 19 март 2001 г. Силвия Сейнт официално обявява оттеглянето си от порноиндустрията и се установява да живее в Прага.

По-късно се завръща към порнографията, като снима само сцени с мастурбация и лесбийски секс, които сама продуцира.

През 2005 г. получава награда за цялостен принос по време на еротичния фестивал в Торино, Италия, а през 2012 г. е включена в залата на славата на AVN. Печели и други награди, сред които се отличават получената в Лас Вегас, САЩ през 1997 г. AVN награда за най-добро закачливо изпълнение; две награди на Hot d'Or през 2000 г. във Франция за най-добра европейска поддържаща актриса и за най-добро закачливо изпълнение; Ninfa награди на Международния еротичен филмов фестивал в Барселона, Испания за най-добра лесбийска сцена (2000 г.) и за най-добра актриса – избор на публиката (2004 и 2005 г.). Става носителка на титлата Пентхаус любимец за месец октомври 1998 г. на американското издание на списанието.

Други изяви 
През 2006 г. се снима за чешкото издание на списание Плейбой и е на корицата му в броя за месец май.

Участва заедно с Ейнджъл Дарк, Блу Ейнджъл, Луси Теодорова, Джулия Тейлър, Натали Ди Анджело, Дженифър Стоун и други порноактьори в цензурираната и нецензурираната версия на видеоклипа на песента „You Want My Booty“ на поп групата Miss Lucifer Girlz.

Награди 
 Зали на славата /награди за цялостно творчество
 2005: : Delta of Venus награда на фестивала „Торино секс“ за цялостно творчество.
 2012: : AVN зала на славата.

 Носителка на награди
 1996: : Пентхаус любимка на годината (чешка версия на списанието)
 1997: : People's Choice Adult награда за най-добра новачка.
 1997: : AVN награда за най-добро закачливо изпълнение.
 1998: : Пентхаус любимка за месец октомври.
 2000: : Hot d'Or награда за най-добра европейска поддържаща актриса – „Le Contrat des Anges“.
 2000: : Ninfa награда на Международния еротичен филмов фестивал в Барселона за най-добра лесбийска сцена – „Alexia and Cie“ (с Ники Андерсън и Кейт Мор).
 2000: : CAVR награда за най-гореща звезда.
 2004: : Ninfa награда на Международния еротичен филмов фестивал в Барселона за най-добра актриса (избор на публиката).
 2005: : Ninfa награда на Международния еротичен филмов фестивал в Барселона за най-добра актриса (избор на публиката).

Източници

Външни препратки 
 
 

Порнографски актриси от Чехия
Плейбой модели